ลูกสาวมีแผลในปากค่ะ ที่ปากล่าง แล้วญาติซึ่งเป็นคนที่มีพฤติกรรมเสี่ยง เขาโดนหนามทุเรียนเกี่ยวนิ้วหนังเปิดหนังหลุดไปเลยค่ะแต่แผลไม่ลึกมีเลือดออกนิดหน่อย แผลกว้างประมาณ 1-2 มิลค่ะ เขาไม่ได้ทำแผลหรือล้างแผลค่ะปล่อยทิ้งไว้อย่างนั้น จนหลังจากเขามีแผลประมาณ 1-2 ชั่วโมง เขามาเล่นกับลูกแล้วนิ้วที่มีแผลเข้าปากลูกค่ะ ไม่แน่ใจว่าเขามีเชื้อhivไหม หากเขามีเชื้อลูกจะติดไหมค่ะ
สวัสดีค่ะ โรค hiv คือการติดเชื้อไวรัส hiv ในร่างกาย ทำให้ระบบภูมิคุ้มกันบกพร่องจนทำให้เกิดภาวะเอดส์ และติดเชื้อฉวยโอกาสจนอาจเสียชีวิตในที่สุดการติดต่อของเชื้อ hiv-การรับเลือด-การใช้เข็มฉีดยาร่วมกัน-การมีเพศสัมพันธ์ทางช่องคลอด/ทวารหนัก/การใช้ปาก-จากมารดาสู่บุตรในระหว่างตั้งครรภ์หรือให้นมบุตร-สารคัดหลั่งของผู้ติดเชื้อเช่นเลือด มาโดนที่แผล หรือเข้าไปในเยื่อบุตาหรือปากหรือเยื่อบุอวัยวะเพศจากกรณีดังกล่าวมา หากมีแผลเปิดที่มีเลือดสด แล้วเข้าไปในปากลูกที่อาจจะมีหรือไม่มีแผลก็ได้ ก็มีโอกาสรับเชื้อได้เช่นกัน แต่หากเป็นแผลที่ปล่อยมา 1-2 ชั่วโมง เลือดน่าจะหลุดไหลแล้ว โอกาสรับเชื้อก็น้อยค่ะแนะนำพาลูกไปประเมินแผลที่รพ.อีกครั้ง แพทย์อาจต้องประเมินความเสี่ยง หรือเจาะเลือดติดตาม ในกรณีนี้ที่สำคัญก็คือว่าญาติคนดังกล่าวมีเชื้อ hiv หรือไม่ ถ้าเขาไม่มีเชื้อ hiv ตรวจเลือดแล้วให้ผลลบก็น่าจะสบายใจได้ แนะนำให้พาไปตรวจด้วยกันค่ะ